Ramme Gaards kafe ved inngangen.  Foto: C. Hill, 2021 
**Ramme** er en gård og kulturdestinasjon utenfor Hvitsten i Vestby kommune i Akershus i Viken fylke, hvor det drives økologisk gårdsbruk med kjøtt, melkeprodukter og grønnsaker. I tillegg har gården et besøksområde med kro, restaurant samt kombinert kafé og «Diversehandel». Sommeren 2021 åpnet også et eget kunstgalleri. Gården eies og drives av Petter Olsen.

Teateroppføringer
-----------------

Utescenen ligger i Havlystparken, et barokk hageanlegg med skulpturer, dammer, fontener og kaskader. Her tilbys det også guidede turer og omvisninger.

I juni 2006 ble *En midtsommernattsdrøm* og *Romeo og Julie* oppført på utescenen av British Shakespeare Company.

I juni 2007 var også British Shakespeare Company på Ramme Gaard, med blant annet forestillingen *Henry VI*. 

I juni 2009 ble igjen *En midtsommernattsdrøm* og *Stor ståhei for ingenting* oppført på utescenen av British Shakespeare Company, denne gangen med Kåre Conradi som gjestespiller.

I juni 2021 gjestespilte Nationaltheateret *Fruen fra Havet* i Havlysttheateret.

Det foregår også andre kulturprosjekter her, f.eks. Ramme Rokk festival hvor CC Cowboys, Deadaheads, Young Neils og mange andre deltok.

Skatte- og avgiftssak
---------------------

I perioden 2011 til 2020 ble det gjennomført et omfattende byggeprosjekt på Ramme gård. Eksisterende bygg ble utvidet. Det ble også oppført to nybygg på tre og fire etasjer over bakkenivå, beregnet på hotelldrift med 42 gjesterom, med flere etasjer under bakkenivå til kunstmuseum og annen utstilling. Petter Olsen krevde fradrag for inngående merverdiavgift og fradrag i inntekt for kostnadene med byggeprosjektet.

I 2019 fattet skatteetaten vedtak for årene 2012 til 2016 om tilbakeføring av inngående merverdiavgift på nærmere 104 millioner kroner og inntektsøkning på om lag 43 millioner kroner. 

Stridens kjerne var om Ramme Gård var «næringsvirksomhet» i skatte- og avgiftsrettslig forstand. Hvis ikke Ramme Gård var næringsvirksomhet, ville de heller ikke ha rett på fradrag for inngående merverdiavgift og fradrag i inntekt for kostnadene med byggeprosjektet. Skattekontoret begrunnet endringsvedtaket med at inntektene som Ramme Gaard vil få av hotellet og museumsdriften, ikke kunne dekke kostnader, avskrivninger og forrentning av investert kapital, og at det dermed ikke var egnet til å gå med overskudd, noe skatteetaten mente var et grunnvilkår for å anses som næringsvirksomhet. 

Saken ble prøvd for retten; først i Oslo tingrett, hvor Petter Olsen vant i 2020. Staten anket saken, og Petter Olsen tapte først i Borgarting lagmannsrett i januar 2022 og deretter tapte han i Høyesterett i desember 2022. Både SMB Norge, Norges Gründerforening og NHO Reiseliv var partshjelpere i saken, da de fryktet negative konsekvenser for næringslivet hvis Petter tapte saken.

Priser
------

I 2022 ble Ramme Gaard tildelt Arkitekturopprørets hederspris.

Galleri
-------

* HavlystparkenHavlystparken
* Bekk med fossefall i HavlystparkenBekk med fossefall i Havlystparken
* Statuer fra asiatisk seksjon i Havlystparken   Foto: C. Hill, 2021Statuer fra asiatisk seksjon i Havlystparken  Foto: C. Hill, 2021
* Kulturlandskap ved Ramme Gaard. Foto: Øyvind HolmstadKulturlandskap ved Ramme Gaard. Foto: Øyvind Holmstad
* Baksiden av gårdskafeen og andedammen.Baksiden av gårdskafeen og andedammen.

Referanser
----------

1. ↑  «Kulturdestinasjonen Ramme». *www.visitnorway.no* **(norsk)**. Besøkt 9. juli 2020.
2. ↑  «Ramme gård - ikke krav på fradrag». Domstol.no.
3. ↑  «Grøss-medaljen & Arkitekturopprørets hederspris». *Arkitekturopprøret Norge* **(norsk)**. Besøkt 28. oktober 2023.

Eksterne lenker
---------------

* (no) Offisielt nettsted Rediger på Wikidata

* (en) Ramme Gaard – kategori av bilder, video eller lyd på Commons Rediger på Wikidata
* Visit Norway - Kulturdestinasjonen Ramme

| * v
* d
* r
Vestby kommune i Akershus |
| --- |
| Vestby | Tettsteder | 
* Garder
* Hvitsten
* Hølen
* Son
* Vestby

 |
| Kirker | 
* Garder kirke
* Strømbråten kapell
* Såner kirke
* Vestby kirke

 |
| Severdigheter | 
* Gammel bebyggelse i Hølen og Son
* Ramme Gaard
* Son kystkultursenter
* Sjøbodene i Hvitsten

 |
| Skoler | 

|  |  |
| --- | --- |
| Barneskoler | 
* Bjørlien skole
* Brevik skole
* Garder skole
* Hølen skole
* Son skole
* Vestby skole

 |
| Ungdomsskoler | 
* Grevlingen skole og kultursenter
* Vestby ungdomsskole

 |
| Folkehøgskole | Follo Folkehøgskole |
| Videregående skole | Vestby videregående skole |

 |
| Andre kommuner i Viken | 
* Aremark
* Asker
* Aurskog-Høland
* Bærum
* Drammen
* Eidsvoll
* Enebakk
* Flesberg
* Flå
* Fredrikstad
* Frogn
* Gjerdrum
* Gol
* Halden
* Hemsedal
* Hol
* Hole
* Hurdal
* Hvaler
* Indre Østfold
* Jevnaker
* Kongsberg
* Krødsherad
* Lier
* Lillestrøm
* Lunner
* Lørenskog
* Marker
* Modum
* Moss
* Nannestad
* Nesbyen
* Nesodden
* Nittedal
* Nordre Follo
* Nore og Uvdal
* Rakkestad
* Ringerike
* Rollag
* Råde
* Rælingen
* Sarpsborg
* Sigdal
* Skiptvet
* Ullensaker
* Vestby
* Våler
* Øvre Eiker
* Ål
* Ås

 |